Diari Oficial de la Generalitat Valenciana


Sumari del DOGV 9791, del 19-02-2024 (2024/1105)

Anunci de la informació pública del projecte i l'estudi d'impacte ambiental per a ecoparc.
------------------------------------------------------------------------------------------

### Dades del document

Número de DOGV
:   9791

Data del DOGV
:   19-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/1105


Data del document
:   02-02-2024

Organisme emissor
:   Ajuntament d'Agost

Tipus de document
:   Anunci

Descriptors 

:   * pla d'urbanisme
    * administració local

Anunci de la informació pública del projecte i l'estudi d'impacte ambiental per a ecoparc. [2024/1105]  
Per a complir la Llei 21/2013, de 9 de desembre, d'avaluació ambiental, es comunica al públic en general que la sol·licitud de llicència ambiental i l'estudi d'impacte ambiental per a l'actuació d'emmagatzematge de residus de competència local en l'àmbit de la recollida en espera de tractament (ecoparc), promoguda per la mercantil Prezero Gestión de Residuos, SA, en el terme municipal d'Agost, podran ser examinats, durant 30 dies hàbils, comptats des de l'endemà de la publicació del present anunci en el Diari Oficial de la Generalitat Valenciana i en la seu electrònica (https://agost.sedelectronica.es).  
  
La documentació podrà ser examinada en les dependències de l'Ajuntament d'Agost, situat en la plaça d'Espanya, núm. 1, en horari de 09.00 a 14.00 h. També es podrà accedir a la documentació mitjançant el tauler d'anuncis de la seu electrònica (https://agost.sedelectronica.es).  
  
Els documents sotmesos a informació pública són els següents:  
  
- Projecte constructiu de l'ecoparc.  
- Projecte de llicència ambiental.  
- Estudi d'impacte ambiental.  
- Resum no tècnic.  
El projecte està subjecte a avaluació d'impacte ambiental ordinària, d'acord amb els articles 5 i 7 de la Llei 21/2013.  
L'òrgan ambiental competent per a evacuar la declaració d'impacte ambiental és la Generalitat Valenciana, mitjançant el Servici d'Avaluació d'Impacte Ambiental.  
L'òrgan substantiu competent per a l'aprovació del projecte, la tramitació i la resolució del procediment de llicència ambiental és l'Ajuntament d'Agost, de conformitat amb els articles 18, 51 i següents de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
Les dades generals del projecte són les següents:  
Peticionari: Prezero Gestión de Residuos, SA.  
Objecte i activitat: instal·lació d'emmagatzematge de residus de competència local en l'àmbit de la recollida en espera de tractament (ecoparc).  
Emplaçament: carrer del Pla, 15-17, polígon industrial Els Castellans, del terme municipal d'Agost.  
  
Les persones físiques o jurídiques podran presentar els seus suggeriments i al·legacions a este ajuntament durant el termini indicat en el paràgraf primer d'este anunci. Durant el període d'informació pública, i per a complir l'article 37 de La Llei 21/2013, este ajuntament consultarà les administracions públiques afectades i les persones interessades.  
  
  
Agost, 2 de febrer de 2024.- L'alcalde: Juan José Castelló Molina.